
Nr. 12335/25.07.2023									      
[bookmark: wrapper]REFERAT DE APROBARE
la proiectul de hotărâre privind aprobarea trecerii terenului intravilan proprietate privată a Comunei Sântandrei, identificat cu nr. cad. 11820, înscris în CF nr. 11820, cu suprafața de 48 mp, 
din domeniul privat în domeniu public al Comunei Sântandrei

	Potrivit prevederilor Codului administrativ, aprobat prin O.U.G. nr. 57/2019, cu modificările și completările ulterioare, respectiv art. 129 alin. (2) lit. c), Consiliul Local are atribuţii privind administrarea domeniului public şi privat al comunei, oraşului sau municipiului.

Zona de sud a localității noastre cunoaște o dezvoltare accentuată în domeniul imobiliar, cu precădere rezidențial. Drept urmare, Comuna Sântandrei intenționează să edifice o școală, cu dotările aferente,  care să deservească locuitorii din zona respectivă, sens în care s-a emis Certificatul de urbanism nr. 139 din 03.03.2023, cu privire la realizarea obiectivului P.U.Z. pentru “Reglementare teren pentru funcțiunea de școală și dotări aferente”,

În vederea realizării acestui obiectiv de investiții, au fost identificate 2 (două) terenuri:
· terenul cu nr. cad. 58090, înscris în CF nr. 58090, cu suprafața de 3.001 mp, domeniu public al comunei, categoria de folosință arabil, și terenul cu nr. cad. 11820, înscris în CF nr. 11820, cu suprafața de 48 mp, domeniu privat al comunei, categoria de folosință curți construcții, ambele situate în intravilanul localității Sântandrei, zonă reglementată prin P.U.Z.-ul aprobat de H.C.L. nr. 137 din 31.10.2017, –  cu funcțiunea de obiective pentru utilitate publică ( spații verzi și alte funcțiuni necesare pentru buna funcționare a zonei).
· După cum se observă, terenul cu nr. cad. 11820, înscris în CF nr. 11820, cu suprafața de 48 mp, face parte din domeniul privat al comunei, ori, legislația în vigoare arată că: Terenurile şi clădirile în care îşi desfăşoară activitatea consiliul local şi primăria, precum şi instituţiile publice de interes local, cum sunt: teatrele, bibliotecile, muzeele, spitalele, policlinicile şi altele asemenea; aparțin domeniului public al comunei, orașului, municipiului.

[bookmark: do|ca5|ar10|al3]	Raportat la cele precizate anterior, în scopul realizării obiectivului propus, se impune ca terenul identificat cu nr. cad. 11820 să fie trecut din domeniul privat în domeniul public al Comunei Sântandrei, 
Față de cele mai sus menționate, în baza art. 136 alin. (8) din O.U.G. nr. 57/2019 privind Codul  administrativ, cu modificările și completările ulterioare

PROPUN:
CONSILIULUI LOCAL AL COMUNEI SÂNTANDREI
Adoptarea proiectului de hotărâre privind aprobarea trecerii terenului intravilan proprietate privată a Comunei Sântandrei, identificat cu nr. cad. 11820, înscris în CF nr. 11820, cu suprafața de 48 mp, din domeniul privat în domeniu public al Comunei Sântandrei.
PRIMAR, 
Ioan MĂRCUȘ

